Sheena Liam

Sheena Liam (Bahasa Cina: 粘 悦 馨; pinyin: Nián Yuèxīn lahir pada 7 Mei 1991) merupakan seorang model fesyen antarabangsa keturunan Cina Malaysia dan pemenang pusingan kedua Asia's Next Top Model. Beliau pada asalnya berada di bawah kontrak tiga bulan awal dengan Storm Model Management di London, dan kontraknya dengan agensi itu baru-baru ini diperluaskan setahun kerana kemampuannya untuk menempah kerja cetakan dan landasan pacu semasa perjalanan pertamanya ke London. Sebagai pemenang Asia's Next Top Model, beliau muncul dalam penyebaran dan pada muka depan isu Mei 2014 Harper's Bazaar Singapura/Malaysia. Beliau juga menerima SGD 50,000 dari FOX dan kereta Subaru XV. Beliau juga menjadi wajah baru TRESemmé untuk salah satu kempen mereka pada tahun 2014.

Kehidupan awal
Sheena mula bekerja di set sebagai pelakon tambahan rancangan TV ketika beliau berusia 12 tahun. Ini membolehkan beliau membuat kemunculan di iklan TV sebelum memulakan kerjaya pemodelannya dengan editorial untuk majalah Seventeen pada usia 15 tahun. Beliau mendapat pengalaman landasan untuk membantu kawan-kawan yang berada di Sekolah Reka Bentuk. Pada 2010, pada usia 18 tahun Sheena memenangi pertandingan peragawati yang mana bakat beliau dikesan oleh Amber Chia.

Asia's Next Top Model
Sheena merupakan salah seorang daripada dua wakil Malaysia di dalam musim kedua, di samping Josephine Tan, 23, dari Pahang, dan merupakan salah seorang daripada 16 finalis untuk pertandingan ini. Di dalam siri ini, Sheena mengatakan beliau mewarnakan rambutnya sebagai penghargaan kepada idolanya, mendiang Daul Kim.

Sebelum memenangi pertandingan, beliau berjalan di beberapa pertunjukan fesyen di Asia Tenggara termasuk, Zakwan Anuar,TRESemmé Indonesia, Beatrice Looi, Denny Wirawan, Sofyan Kwan, Mel Ahyar, Sapto, Staccato dan PU3; dan muncul dalam beberapa majalah fesyen di Asia Tenggara seperti Glam Mag Malaysia, Juice Malaysia, KL Lifestyle Malaysia, Grazia Indonesia, InStyle Indonesia, dan semestinya, Harper's Bazaar Singapura dan Malaysia sebagai sebahagian daripada hadiah kemenangannya. Beliau juga telah dimodelkan untuk Naked & Co., TRESemmé, Street Fashion KL, Tongue in Chic, Bimbo Aswan, Kaer Kazami, Zakwan Anuar, dan Adila Long.

Kerjaya lain
Beliau kini menjelajah di beberapa negara bagi tujuan pemodelannya. Beliau diwakili oleh Storm Model Management di London, Metropolitan Models di Paris dan Hollywood Model Management di LA 

Pada Minggu Fesyen London Musim Luruh/Panas 2014, beliau berjalan untuk Fashion East, Mariana Jungmann, Ones To Watch dan Simone Rocha.  

Persembahan pemodelan termasuk Diane Von Furstenberg pada Musim Gugur 2015 dan Opening Ceremony.

Sheena juga ditempah untuk editorial di majalah seperti Hong Kong Tatler, The Prestige Hong Kong, Elle, Harpers Bazaar, Cleo, Design Scene. Beliau juga muncul dalam iklan cetakan untuk Haflins Fall 14, Moxham AW14 Collection, Lisa King London S/S 2015.

Kehidupan peribadi
Pada 2014, beliau memenangi pertandingan menulis cerita Reader's Digest untuk cereka seram.Ernest Zacharevic adalah tunang kepada Sheena Liam.

Rujukan

Pautan luar
 Sheena Liam Instagram

Kelahiran 1991
Orang hidup
Peragawati Malaysia
Orang dari Selangor
Orang Malaysia berketurunan Cina
Peserta Asia's Next Top Model